Komentarji

Vsebina
Kazalo 🔎︎

# Komentar

Vstavi komentar okoli izbranega besedila, prosojnice predstavitve, strani risbe ali na trenutnem položaju kazalke v preglednici.

Za dostop do tega ukaza ...

Izberite Vstavi – Komentar.

Pritisnite kombinacijo tipk Cmd+Optionkrmilka+izmenjalka+C.

Komentarji različnih avtorjev so obarvani različno. Izberite LibreOffice – NastavitveOrodja – Možnosti – LibreOffice – Uporabniški podatki, kjer vnesete svoje ime, ki bo prikazano kot ime avtorja komentarja.

## Komentarji v preglednicah

Ko komentar pripnete celici, se pojavi oblaček, kamor lahko vnesete besedilo. Majhen kvadrat v desnem zgornjem kotu celice označuje položaj komentarja. Če želite stalen prikaz komentarja, kliknite celico z desno tipko miške in izberite Pokaži komentar.

Lastnosti komentarja kot predmeta (npr. barvo ozadja) spremenite tako, da izberete Pokaži komentar, nato kliknete komentar z desno tipko miške. Ne dvokliknite besedila!

Če želite urejati viden komentar, dvokliknite besedilo komentarja. Če želite urejati komentar, ki ni stalno viden, z desno tipko miške kliknite v celico, ki vsebuje komentar, nato izberite Uredi komentar. Če želite določiti oblikovanje besedila komentarja, kliknite z desno tipko miške besedilo komentarja v urejevalnem načinu.

Če želite spremeniti položaj ali velikost komentarja, povlecite rob ali oglišče polja komentarja.

Če želite izbrisati komentar, z desno tipko miške kliknite celico, nato izberite Izbriši komentar.

Lahko pa tudi z desno tipko miške kliknete ime komentarja v oknu Krmar in izberete med ukazi za urejanje.

Če želite nastaviti tiskanje komentarjev v svoji preglednici, izberite Oblika – Slog strani, nato kliknite zavihek Delovni list.

## Vstavljanje komentarjev v predstavitve

Uporabite ukaz Vstavi – Komentar ali zgornjo kombinacijo tipk, da vstavite sidro komentarja na trenutno prosojnicostran. Obarvano polje komentarja se pokaže v levem vrhnjem kotu; tam vnesete besedilo komentarja. Majhno obarvano polje v levem vrhnjem delu prosojnicestrani, ki predstavlja sidro, vsebuje začetnice imena avtorja, ki jim sledi zaporedna številka. Kliknite sidro, da odprete ali zaprete ustrezni komentar.

Ime avtorja in datum s časom nastanka tega komentarja sta prikazana na dnu polja komentarja.

Polje komentarja vsebuje gumb s puščico navzdol. Kliknite ikono, da odprete meni z ukazi za upravljanje komentarjev.

## Vstavljanje komentarjev v risbe

Uporabite ukaz Vstavi – Komentar ali zgornjo kombinacijo tipk, da vstavite sidro komentarja na trenutno prosojnicostran. Obarvano polje komentarja se pokaže v levem vrhnjem kotu; tam vnesete besedilo komentarja. Majhno obarvano polje v levem vrhnjem delu prosojnicestrani, ki predstavlja sidro, vsebuje začetnice imena avtorja, ki jim sledi zaporedna številka. Kliknite sidro, da odprete ali zaprete ustrezni komentar.

Ime avtorja in datum s časom nastanka tega komentarja sta prikazana na dnu polja komentarja.

Polje komentarja vsebuje gumb s puščico navzdol. Kliknite ikono, da odprete meni z ukazi za upravljanje komentarjev.

## Vstavljanje komentarjev v besedilne dokumente

Uporabite ukaz Vstavi – Komentar ali kombinacijo tipk Cmd+izmenjalkakrmilka+izmenjalka+C, da vstavite sidro komentarja na trenutni položaj kazalke. Obarvano polje komentarja, kamor lahko vnesete besedilo komentarja, je prikazano na robu strani. Črta povezuje sidro in polje komentarja. Če je izbrano besedilo v določenem obsegu, je komentar povezan z obsegom besedila. Komentirani obseg besedila je zasenčen.

## Urejanje komentarjev

Vsak uporabnik s pravico pisanja dokumenta lahko ureja in briše komentarje vseh avtorjev. Uporabite lahko Cmd+izmenjalkakrmilka+izmenjalka+C, da uredite komentar na trenutnem položaju kazalke.

Ime avtorja in datum s časom nastanka tega komentarja sta prikazana na dnu polja komentarja.

Polje komentarja vsebuje gumb s puščico navzdol. Kliknite ikono, da odprete meni z ukazi za upravljanje komentarjev.

V pogovornem oknu Najdi in zamenjaj lahko potrdite možnost, da iskanje poteka tudi v besedilih komentarjev.

## Odgovarjanje na komentarje

Če je avtor komentarja nekdo drug, se v kontekstnem meniju pokaže ukaz Odgovori. Ta ukaz vstavi nov komentar tik ob komentarju, na katerega želite odgovoriti. Sidro obeh komentarjev je isto. Vnesite besedilo svojega odgovora v nov komentar. Shranite in pošljite svoj dokument drugim avtorjem, ki lahko nato prav tako dodajo svoje odgovore.

## Označevanje komentarjev kot razrešenih

Ko pregledovalci v dokument vstavijo vse komentarje, lahko te označite kot razrešene ali nerazrešene. Komentar označite kot razrešen v kontekstnem ali spustnem meniju komentarja. Ko razrešite komentar, bo beseda Razrešeno dodana pod datum v polje komentarja. Če ga pozneje označite z Nerazrešen, bo beseda Razrešeno odstranjena.

Prikaz vseh razrešenih komentarjev v dokumentu lahko vključite in izključite. Izključeni razrešeni komentarji ne bodo prikazani na robu strani, vendar se ne izbrišejo, zato jih lahko pozneje spet prikažete. Potrdite možnost Pogled – Razrešeni komentarji, da prikažete razrešene komentarje. Če jih želite skriti, počistite to možnost. Privzeto so razrešeni komentarji prikazani.

## Krmarjenje med komentarji v dokumentih z besedilom

Ko se kazalka nahaja v komentarju, lahko za skok na naslednji komentar pritisnete kombinacijo tipk Cmd+izmenjalkakrmilka+izmenjalka+naslednja stran, za skok na prejšnji komentar pa tipki Cmd+izmenjalkakrmilka+izmenjalka+prejšnja stran.

Ko se kazalka nahaja v navadnem besedilu, pritisnite zgoraj omenjene tipke, če želite skočiti na sidro naslednjega oziroma prejšnjega komentarja.

Če želite videti vse komentarje, lahko odprete tudi Krmarja. Z desno tipko miške kliknite ime komentarja v Krmarju, če želite urediti ali izbrisati komentar.

## Ogled komentarjev

Uporabite Pogled – Komentarji, če želite prikazati ali skriti vse komentarje v preglednicah.

Uporabite Pogled – Komentarji, če želite prikazati ali skriti vse sidrane komentarje na vrhu strani.

Uporabite Pogled – Komentarji, če želite prikazati ali skriti vse sidrane komentarje na vrhu prosojnice.

Uporabite Pogled – Komentarji ali kliknite gumb Komentiraj na desni strani vodoravnega drsnika za prikaz ali skrivanje vseh komentarjev.

## Tiskanje komentarjev

Komentarjev prosojnic ne morete natisniti.

V modulu Impress lahko uporabite pogled opomb za pisanje ene strani opomb za vsako prosojnico.

Komentarjev risb ne morete natisniti.

Komentarji se natisnejo, če so vidni.

Spremenite privzeta tabulatorska mesta za vse dokumente: uporabite meni LibreOffice – NastavitveOrodja – Možnosti – LibreOffice Writer – Splošno.